b'\n_START_ARTICLE_\nSpoleto\n_START_SECTION_\nZgodovina\n_START_PARAGRAPH_\nSpoleto le\xc5\xbei na vzhodnem kraku Via Flaminia, ki se vili\xc4\x8dasto cepi v dve cesti v Narni in nadaljuje na forumu Flaminii v bli\xc5\xbeini Foligna. Stara cesta je potekela tudi do Nursia. Ponte Sanguinario, zgrajen v 1. stoletju pred na\xc5\xa1im \xc5\xa1tetjem, \xc5\xa1e vedno stoji. Forum se skriva pod dana\xc5\xa1njim trgom._NEWLINE_Spoleto se nahaja na za\xc4\x8detku velike, \xc5\xa1iroke doline, obdane z gorami in tako zaseda strate\xc5\xa1ki geografski polo\xc5\xbeaj. Bil je pomembno mesto prvotnih plemen Umbri, ki so zgradili obrambne zidove v 5. stoletju pred na\xc5\xa1im \xc5\xa1tetjem, od katerih so nekateri vidni \xc5\xa1e danes._NEWLINE_Prva zgodovinska omemba Spoletium se nana\xc5\xa1a na ustanovitev kolonije je v letu 241 pred na\xc5\xa1im \xc5\xa1tetjem, in je bila po Ciceru Colonia latina v primis firma et illustris, torej kolonija v letu 95 pred na\xc5\xa1im \xc5\xa1tetjem. Po bitki pri Transimenskem jezeru (217 pr.n.\xc5\xa1t.) je Spoletium napadel Hanibal, in bil odbit od prebivalcev. Med drugo punsko vojno je bil koristni zaveznik Rima. Veliko je mesto pretrpelo v \xc4\x8dasu dr\xc5\xbeavljanske vojne med Gaiusom Mariusom in Sullom. Slednji je po zmagi nad Mariusom leta 82 pred na\xc5\xa1im \xc5\xa1tetjem zaplenil ozemlje Spoletium. Od tedaj dalje je bilo mesto municipij._NEWLINE_Pod imperijem je \xc5\xa1e enkrat zacvetel. Za\xc4\x8detek \xc5\xa1kofije sega v 4. stoletje. Znane so legende o mu\xc4\x8denikih v Spoletu, pismo \xc5\xa1kofu Caecilianusu od pape\xc5\xbea Liberija iz leta 354 predstavlja prvo zgodovinsko omembo. Zaradi svoje vzvi\xc5\xa1ene lege je bil Spoleto pomembno opori\xc5\xa1\xc4\x8de Vandalov v gotskih vojnah. Njegove zidove je uni\xc4\x8dil Totila._NEWLINE_Pod Langobardi je postal Spoleto prestolnica neodvisne vojvodine Spoleto (od leta 570 dalje), ki je obsegala velik del osrednje Italije in ostala neodvisna do leta 729, ko je postala last langobardskega kralja. Leta 774 je Spoleto postal del Svetega rimskega cesarstva. Skupaj z drugimi mesti ga je pape\xc5\xbe Gregor VII podaril grofici Matildi iz Toskane, ki si je nekaj \xc4\x8dasa prizadevale, da ohrani neodvisnost. V letu 1155 ga je uni\xc4\x8dil Friderik Barbarossa. Leta 1213 ga je dokon\xc4\x8dno zasedel pape\xc5\xbe Gregor IX. V \xc4\x8dasu odsotnosti pape\xc5\xa1kega dvora v Avignonu, je bil \xc5\xbertev bojev med Gvelfi in Gibelini, dokler ga ni leta 1354 kardinal Albornoz \xc5\xa1e enkrat prinesel pod okrilje pape\xc5\xa1ke dr\xc5\xbeave._NEWLINE_Po Napoleonovi osvojitvi Italije je postal Spoleto (med letoma 1808 in 1815) prestolnica kratkotrajnega francoskega departmaja Trasim\xc3\xa8ne. Po petih letih in porazu Napoleona se vra\xc4\x8da pod pape\xc5\xa1ko dr\xc5\xbeavo. Leta 1860 se je Spoleto boril za zdru\xc5\xbeitev Italije. Giovanni Pontano, ustanovitelj Accademia Pontaniana v Neaplju, je bil rojen v Spoletu. Pomemben me\xc5\xa1\xc4\x8dan je bil tudi Francis Possenti, ki se je izobra\xc5\xbeeval na jezuitski \xc5\xa1oli in \xc4\x8digar o\xc4\x8de je bil pape\xc5\xbeev assesor. Francis je pozneje postal Sveti Gabriel \xc5\xbdalostne Matere Bo\xc5\xbeje._NEWLINE_V letu 1947 je bilo ustanovljeno gledali\xc5\xa1\xc4\x8de Teatro Lirico sperimentale, leta 1952 je bil odprt Italijanski center za \xc5\xa1tudije srednjega veka, leta 1958 je potekal prvi\xc4\x8d mednarodni Festival dveh svetov (Festival dei Due Mondi) in poteka \xc5\xa1e danes. Zaradi teh dejavnosti je mesto poznano kot mesto umetnosti in kulture'